stanford-oval/wikipedia huggingface dataset:
พิมพ์ใจ ใจเย็น
ประวัติ

ศาสตราจารย์ พิมพ์ใจ ใจเย็น หรือที่รู้จักในนาม ศาสตราจารย์ ดร.พิมพ์ใจ ใจเย็น เกิดเมื่อ 25 ธันวาคม พ.ศ. 2513 ที่จังหวัดภูเก็ต  เป็นบุตรสาวคนโตของนายอดุลย์ และนางซุ่ยลู้ ใจเย็น มีน้องสาว 1 คน คือ พญ.นัยเนตร ใจเย็น ศาสตราจารย์ ดร. พิมพ์ใจ ใจเย็น สำเร็จการศึกษาระดับมัธยมต้นและมัธยมปลาย จากโรงเรียนสตรีภูเก็ต และโรงเรียนหาดใหญ่วิทยาลัย โดยได้รับทุนโครงการพัฒนาและส่งเสริมผู้มีความสามารถพิเศษทางวิทยาศาสตร์และเทคโนโลยี (พสวท.) ตั้งแต่ระดับมัธยมศึกษาตอนปลายจนถึงปริญญาเอก จบปริญญาตรี (เกียรตินิยมอันดับหนึ่ง) สาขาเคมี จากมหาวิทยาลัยสงขลานครินทร์ เมื่อปี พ.ศ. 2535 และปริญญาเอก สาขาชีวเคมี จากมหาวิทยาลัยมิชิแกน แอนน์อาร์เบอร์  (University of Michigan, Ann Arbor) ตลอดเวลาที่เรียน ได้รับรางวัลผลการเรียนดีเด่นต่าง ๆ อยู่เสมอ อาทิ รางวัลพระราชทานนักเรียนเรียนดีในระดับมัธยมศึกษาตอนต้น รางวัลจากมูลนิธิ ดร. แถบ นีละนิธิ ในระดับปริญญาตรี รางวัล Chrisman Award สำหรับนักศึกษาปริญญาเอกที่มีผลการเรียนผลงานวิจัยดี และรางวัล Murphy Award สำหรับผู้สำเร็จการศึกษาที่มีผลงานตีพิมพ์ดีเยี่ยม จากมหาวิทยาลัยมิชิแกน
การทำงาน

ปัจจุบันเป็นศาสตราจารย์ประจำภาควิชาชีวเคมี คณะวิทยาศาสตร์ มหาวิทยาลัยมหิดล  นักวิจัยประจำหน่วยวิจัยเพื่อความเป็นเลิศโครงสร้างและการทำงานของโปรตีน คณะวิทยาศาสตร์ มหาวิทยาลัยมหิดล และกรรมการบริหารชมรมวิจัยโปรตีนแห่งประเทศไทย
งานวิจัย

ศ.ดร. พิมพ์ใจ สนใจศึกษาความรู้พื้นฐานในด้านกลไกการเกิดปฏิกิริยาของเอนไซม์ โดยเฉพาะเอนไซม์ในกลุ่มที่มีสารประกอบประเภทวิตามินบีสอง (Flavin) เป็นตัวช่วยในการเร่งปฏิกิริยา นอกจากใช้วิธีการทดลองทางด้านชีวเคมีทั่วไปในการศึกษาแล้ว มีการใช้ข้อมูลทางจลนศาสตร์และอุณหพลศาสตร์ ซึ่งได้มาจากการทำการทดลองกับเครื่องมือ stopped-flow spectrometer ควบคู่ไปกับการวัดสมบัติทางด้านสเปคโตรสโกปีชนิดต่าง ๆ เพื่อเป็นตัวบ่งชี้ถึงกลไกการเกิดปฏิกิริยาด้วย รวมทั้งการศึกษาโครงสร้างทางสามมิติของเอนไซม์ต่าง ๆ
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
พ.ศ. 2552 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2556 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

การเลือกตั้งสมาชิกสภาผู้แทนราษฎรจังหวัดอ่างทอง พ.ศ. 2538 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538 กำหนดให้มีขึ้นในวันที่ 2 กรกฎาคม พ.ศ. 2538 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 2 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนกันยายน พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบไปด้วยจังหวัดอ่างทองทั้งจังหวัด
| ผลการเลือกตั้งสมาชิกสภาผู้แทนราษฎร เขต 1 จังหวัดอ่างทอง> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดอ่างทอง> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดอ่างทอง> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดอ่างทอง> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดอ่างทอง> % | ผลการเลือกตั้งสมาชิกสภาผู้แทนราษฎร เขต 1 จังหวัดอ่างทอง> ± |
| --- | --- | --- | --- | --- | --- |
|  | ประชากรไทย  | พลตำรวจโท วิโรจน์ เปาอินทร์ (3) | 96,581 |  |  |
|  | ชาติไทย  | สมศักดิ์ ปริศนานันทกุล (1)* | 79,890 |  |  |
|  | ชาติไทย  | นิพนธ์ วิสิษฐยุทธศาสตร์ (2)* | 57,668 |  |  |
|  | ประชากรไทย  | เมตตา แต่งเครือมาศ (4) | 3,764 |  |  |
|  | เอกภาพ   | สมพงษ์ มะเดื่อสวน (5) | 477 |  |  |
|  | เอกภาพ   | อารมณ์ มะเดื่อสวน (6) | 365 |  |  |
| บัตรดี | บัตรดี | บัตรดี |  |  | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน |  |  | – |
| บัตรเสีย | บัตรเสีย | บัตรเสีย |  |  | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง |  |  | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง |  |  | — |
: ประชากรไทย  ได้ที่นั่งจาก ชาติไทย 
: ชาติไทย  รักษาที่นั่ง
ดูเพิ่ม

จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535
จังหวัดอ่างทองในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539
ชิต เวชประสิทธิ์

| ชิต เวชประสิทธิ์> ข้อมูลส่วนบุคคล |
| --- | --- |
เกิด: 8 มีนาคม พ.ศ. 2457 อำเภอถลาง จังหวัดภูเก็ต
เสียชีวิต: 25 พฤษภาคม พ.ศ. 2536 (79 ปี)
คู่สมรส: สมจิต เวชประสิทธิ์

ชิต เวชประสิทธิ์ (8 มีนาคม พ.ศ. 2457 - 25 พฤษภาคม พ.ศ. 2536) อดีตรัฐมนตรีไม่ประจำกระทรวง 2 สมัย และอดีตสมาชิกสภาผู้แทนราษฎรจังหวัดภูเก็ต 3 สมัย
ประวัติ

ชิต เวชประสิทธิ์ เกิดเมื่อวันที่ 8 มีนาคม พ.ศ. 2457 ที่บ้านท่าเรือ ตำบลศรีสุนทร อำเภอถลาง จังหวัดภูเก็ต เป็นบุตรของนายยาน และ นางสิ้ว เวชประสิทธิ์ สำเร็จการศึกษาจากโรงเรียนพาณิชยการวัดสามพระยา ก่อนที่จะเข้าศึกษาที่คณะรัฐศาสตร์ จุฬาลงกรณ์มหาวิทยาลัย แต่ไม่สำเร็จการศึกษา จนกระทั่งมาสำเร็จการศึกษาระดับปริญญาตรี ธรรมศาสตรบัณฑิต จาก มหาวิทยาลัยธรรมศาสตร์และการเมือง ในที่สุด สมรสกับ นางสมจิต เวชประสิทธิ์ (สกุลเดิม : ประธานธุรารักษ์) มีบุตร-ธิดา 6 คนโดยมีบุตรคนหนึ่งคือ นายวราภรณ์ เวชประสิทธิ์ หรือ สีเผือก สีสี่ ซึ่งเป็นศิลปินตลกชื่อดัง
ชิต เวชประสิทธิ์ ถึงแก่กรรมเมื่อวันที่ 25 พฤษภาคม พ.ศ. 2536 สิริอายุรวม 79 ปี
งานการเมือง

ชิต เข้าสู่วงการการเมือง เมื่อได้รับการแต่งตั้งให้เป็นสมาชิกสภาเทศบาลนครกรุงเทพฯ เขตสัมพันธวงศ์ เมื่อ พ.ศ. 2481 ก่อนที่จะได้รับเลือกตั้งเป็นสมาชิกสภาผู้แทนราษฎรครั้งแรก ในปีเดียวกัน และได้รับเลือกตั้งรวม 3 สมัย
ชิต ได้รับตำแหน่งทางการเมืองสำคัญ คือ รัฐมนตรีไม่ประจำกระทรวง ในคณะรัฐมนตรีไทย คณะที่ 13 ในรัฐบาลของหม่อมราชวงศ์เสนีย์ ปราโมช เมื่อปี พ.ศ. 2488 และ คณะรัฐมนตรีไทย คณะที่ 18 ในรัฐบาลของพลเรือตรีถวัลย์ ธำรงนาวาสวัสดิ์ เมื่อปี พ.ศ. 2490
งานการเมือง > สมาชิกสภาผู้แทนราษฎร

ชิต เวชประสิทธิ์ ได้รับการเลือกตั้งเป็นสมาชิกสภาผู้แทนราษฎรทั้งหมด 3 สมัย คือ
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2481 จังหวัดภูเก็ต
การเลือกตั้งสมาชิกสภาผู้แทนราษฎรไทยเป็นการทั่วไป มกราคม พ.ศ. 2489 จังหวัดภูเก็ต ไม่สังกัดพรรคการเมือง (ต่อมาเข้าร่วมกับพรรคสหชีพ)
การเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2512 จังหวัดภูเก็ต ไม่สังกัดพรรคการเมือง
เครื่องราชอิสริยาภรณ์

พ.ศ. 2513 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 3 ตริตาภรณ์มงกุฎไทย (ต.ม.)
พ.ศ. 2484 –  เหรียญช่วยราชการเขตภายใน การรบสงครามอินโดจีน (ช.ร.)
ถ้ำเพชร เอ็ม 100

ถ้ำเพชร เอ็ม 100 เป็นชาวจังหวัดกระบี่ สถิติการชก 14 ครั้ง ชนะ 11 (น็อค 4) แพ้ 3
ประวัติ

ถ้ำเพชรชกมวยสากลครั้งแรกเมื่อ 11 สิงหาคม 2533 ชนะน็อค เรืองศักดิ์น้อย ส. ประสิทธิ์ ยก 2 จากนั้น ขึ้นชกที่สนามมวยเวทีลุมพินี และชกชนะตลอดจนมาแพ้ครั้งแรกเมื่อ 3 พฤษภาคม 2537 โดยแพ้คะแนนยอดสนั่น ส.นันทชัย ซึ่งต่อมาได้เป็นแชมป์โลกของสมาคมมวยโลก จากนั้น ถ้ำเพชรได้ชกเป็นคู่มวยประกอบรายการป้องกันแชมป์โลกของทรงชัย รัตนสุบรรณอีกหลายครั้ง ซึ่งสามารถชกชนะ นิค เซียนทอย ฮิปโป กาลา และอัลซาท ทัควาคูลินได้ ทำให้ได้รับการสนับสนุนให้ชิงแชมป์ PABA รุ่นฟลายเวทที่ว่างเมื่อ 24 มีนาคม 2539 ปรากฏว่าเป็นฝ่ายแพ้คะแนน อเล็กซานเดอร์ แมกนูตอฟ ไป
หลังจากชิงแชมป์ไม่สำเร็จ ถ้ำเพชรขึ้นชกชนะอีก 3 ครั้ง รวมทั้งได้ครองแชมป์มวยสากลของสนามมวยเวทีลุมพินี ชนะคะแนน มาพิชิต อุทัยเทวี แต่ก็ไม่ได้ขึ้นชิงแชมป์ใดๆอีกเลย หลังจากชกชนะ รอนนี่ ไบโอนาส เมื่อ 15 มีนาคม 2540 ที่ สตูล ถ้ำเพชรก็หยุดชกไปสามปี กลับมาชกอีกครั้งเมื่อ 8 สิงหาคม 2543 แพ้คะแนน ปราบ ส.แสนยากร ที่ สุราษฏร์ธานี จากนั้นก็ไม่ได้ขึ้นชกอีกเลย
เกียรติประวัติ

เคยชิงแชมป์ต่อไปนี้แต่ไม่สำเร็จ
ชิงแชมป์ PABA รุ่นฟลายเวท เมื่อ 24 มี.ค. 2539 แพ้คะแนน อเล็กซานเดอร์ แมกนูตอฟ (รัสเซีย) ที่ จ.ปทุมธานี
เคะโมะโนะเฟรนด์ส

| --- | --- |
เคะโมะโนะเฟรนด์ส

けものフレンズ (Kemono Furenzu)
เกม
ผู้พัฒนา: เน็กซอน
ผู้จัดจำหน่าย: เน็กซอน
ออกแบบโดย: มิเนะ โยชิซากิ
แนว: อาร์พีจี
แพลตฟอร์ม: แอนดรอยด์, ไอโอเอส
วางจำหน่ายเมื่อ: แอนดรอยด์ 16 มีนาคม ค.ศ. 2015 ไอโอเอส 19 มีนาคม ค.ศ. 2015
มังงะ
เคะโมะโนะเฟรนด์ส  ขอต้อนรับสู่จาปารีปาร์ค!
เขียนโดย: ฟลาย
สำนักพิมพ์: คาโดกาวะโชเต็ง
สำนักพิมพ์ภาคภาษาอังกฤษ: อเมริกาเหนือ เย็นเพรส  เอเชียตะวันออกเฉียงใต้ ฟีนิกซ์เน็กซ์
นิตยสาร: เก็กกังโชเน็งเอซ
กลุ่มเป้าหมาย: โชเน็ง
วางจำหน่ายตั้งแต่: กรกฎาคม ค.ศ. 2015 – มีนาคม ค.ศ. 2017
จำนวนเล่ม: 2
อนิเมะ
กำกับโดย: ทัตซูกิ (ฤดูกาลที่ 1) ริวอิจิ คิมูระ (ฤดูกาลที่ 2)
อำนวยการสร้างโดย: โยชิตาดะ ฟูกูฮาระ
เขียนบทโดย: ทัตซูกิ (ฤดูกาลที่ 1) ทากูยะ มาซูโมโตะ (ฤดูกาลที่ 2)
ดนตรีโดย: อากิยูกิ ทาเตยามะ
สตูดิโอ: ยาโอโยโรซุ (ฤดูกาลที่ 1) โทมาสัน (ฤดูกาลที่ 2)
ถือสิทธิ์โดย: อเมริกาเหนือ Crunchyroll
ฉาย:  10 มกราคม ค.ศ. 2017  – ปัจจุบัน
เกม
Kemono Friends Pavilion
ผู้พัฒนา: ยูนีคเวฟ
ผู้จัดจำหน่าย: บูชิโรด
ออกแบบโดย: มิเนะ โยชิซากิ
แนว: อินเครเมนเทิล
แพลตฟอร์ม: แอนดรอยด์, ไอโอเอส
วางจำหน่ายเมื่อ: 26 มกราคม ค.ศ. 2018
อนิเมะ
Welcome to the Japari Park
ถือสิทธิ์โดย: ครันชีโรล
ฉาย:  10 สิงหาคม ค.ศ. 2018  – ปัจจุบัน
เกม
Kemono Friends Picross
ผู้พัฒนา: จูปิเตอร์
ผู้จัดจำหน่าย: คาโดกาวะ เกม
แนว: เกมปริศนา
แพลตฟอร์ม: นินเท็นโดสวิตช์
วางจำหน่ายเมื่อ: 4 ตุลาคม ค.ศ. 2018
เคะโมะโนะเฟรนด์ส (ญี่ปุ่น: けものフレンズ; โรมาจิ: Kemono Furenzu; ทับศัพท์: Kemono Friends) เป็นสื่อแฟรนไชส์ญี่ปุ่นที่สร้างโดยนักวาดมังงะ มิเนะ โยชิซากิ โครงการแรกได้รับการผลิตเป็นเกมบนโทรศัพท์เคลื่อนที่ซึ่งพัฒนาโดยเน็กซอน เปิดให้บริการระหว่างเดือนมีนาคม ค.ศ. 2015 ถึงธันวาคม ค.ศ. 2016 ได้รับการดัดแปลงเป็นมังงะโดยฟรายลงบนนิตยสารเก็กกังโชเน็งเอซของ คาโดกาวะระหว่างเดือนพฤษภาคม 2015 ค.ศ. ถึงมีนาคม ค.ศ. 2017 เกมลำดับที่สองของชุดในวางจำหน่ายโดยบูชิโรดเมื่อวันที่ 26 มกราคม ค.ศ. 2018 ในขณะที่อนิเมะจำนวนสองฤดูกาลได้รับการอนุมัติในการผลิต ภาพยนตร์โทรทัศน์ชุดอนิเมะได้รับการผลิตโดยยาโอโยโรซุ ออกอากาศระหว่างเดือนมกราคมมีนาคม ค.ศ. 2017 ซึ่งอนิเมะได้รับการร่วมทุนและถือลิขสิทธิ์โดยครันชีโรล และอนิเมะฤดูกาลที่สองได้รับการผลิตโดยโทมาสันได้รับการอนุมัติและมีกำหนดเปิดฉายในในเดือนมกราคม ค.ศ. 2019
เนื้อเรื่อง

จาปารีปาร์คเป็นสวนสัตว์ขนาดใหญ่ซึ่งเป็นที่อยู่อาศัยของสปีชีส์ที่เหลือรอดทั้งสปีชีส์ใกล้สูญพันธุ์ สปีชีส์สูญพันธุ์แล้ว สัตว์ประหลาดและสัตว์ในตำนานบางชนิด เนื่องจากสสารลึกลับที่รู้จักในชื่อ "แซนด์สตาร์" (Sandstar) ทำให้สัตว์จำนวนมากกลายเป็นมนุษย์ในลักษณะเด็กสาวหรือแอนิมอลเกิร์ลซึ่งเรียกว่า "เฟรนด์ส" (Friends)
ในมังงะเป็นเนื้อเรื่องของผู้ดูแลปาร์คชื่อนานะซึ่งดูแลเหล่าเฟรนด์ต่าง ๆ ในจาปารีปาร์ค ขณะที่อนิเมะเป็นเรื่องของเด็กสาวที่รู้จักกันในชื่อคะบังตื่นขึ้นมาในจาปารีปาร์คโดยไม่มีความทรงจำว่าเธอเป็นใครหรือมาอยู่ที่นั่นอย่างไรและได้พบเฟรนด์สายพันธุ์เซอร์วัล พวกเขาได้ออกเดินทางและผจญภัยด้วยกันเพื่อค้นหาว่าคะบังเป็นสัตว์ชนิดใดในหลายพื้นที่ของจาปารีปาร์คและพบกับเฟรนด์สายพันธุ์ต่าง ๆ ระหว่างทาง
สื่อ > วิดีโอเกม

แอปพลิเคชันแรกบนสมาร์ตโฟนโดยเน็กซอนเปิดตัวในญี่ปุ่นเมื่อเดือนมีนาคม ค.ศ. 2015 และปิดบริการในวันที่ 14 ธันวาคม ค.ศ. 2016 ก่อนอนิเมะเริ่มฉายหนึ่งเดือน โดยเน็กซอนระบุว่าไม่มีแผนในการเปิดให้บริการเกมอีกครั้งจากการที่อนิเมะได้รับความนิยม แม้ว่าบริษัทจะประกาศในภายหลังว่าการกลับมาให้บริการอีกครั้งเป็นไปได้แต่ก็ยังไม่มีการสรุปถึงการเปิดเกมใหม่อีกครั้ง
วันที่ 23 เมษายนมีการเปิดเผยเกมใหม่ที่พัฒนาโดยบูชิโรด และวันที่ 14 สิงหาคมได้เปิดเผยชื่อของเกมว่า Kemono Friends Pavilion (ญี่ปุ่น: けものフレンズぱびりおん; โรมาจิ: Kemono Furenzu Pabirion) และเป็นเกมประเภทการจำลอง (simulation game) เดิมมีกำหนดจัดจำหน่ายในปลาย ค.ศ. 2017 แต่ถูกเลื่อนเป็นวันที่ 26 มกราคม ค.ศ. 2018
Kemono Friends Picross เกมปริศนาซึ่งพัฒนาโดยจูปิเตอร์ได้รับการจัดจำหน่ายทั่วโลกสำหรับนินเท็นโดสวิตช์เมื่อวันที่ 4 ตุลาคม ค.ศ. 2018
สื่อ > มังงะ

มังงะเรื่อง เคะโมะโนะเฟรนด์ส  ขอต้อนรับสู่จาปารีปาร์ค! (ญี่ปุ่น: けものフレンズ ようこそジャパリパークへ!; โรมาจิ: Kemono Furenzu: Yōkoso Japari Park e!; ทับศัพท์: Kemono Friends: Welcome to Japari Park!) ได้รับการวาดภาพประกอบโดยฟลายและได้รับการตีพิมพ์ลงในนิตยสารโชเน็งเอซของคาโดกาวะโชเต็งตั้งแต่เดือนพฤษภาคม ค.ศ. 2015 ชุดทังโกบงเล่มแรกเปิดตัวเมื่อวันที่ 26 ธันวาคม ค.ศ. 2016 สำนักพิมพ์เย็นเพรสในอเมริกาเหนือประกาศในงานอนิเมะเอ็กซ์โปว่าเป็นผู้ถือลิขสิทธิ์มังงะรุ่นภาษาอังกฤษ ในเดือนเมษายน ค.ศ. 2018 โตเกียวป็อปประกาศว่าเป็นผู้ถือลิขสิทธิ์มังงะรุ่นภาษาเยอรมันและจะเริ่มตีพิมพ์ในวันที่ 26 กรกฎาคม 2018 และในประเทศไทยสำนักพิมพ์ฟีนิกซ์เน็กซ์เป็นผู้ถือลิขสิทธิ์มังงะ
สื่อ > อนิเมะ

ภาพยนตร์โทรทัศน์ชุดอนิเมะได้รับการผลิตโดยยาโอโยโรซุโดยออกฉายในประเทศญี่ปุ่นตั้งแต่วันที่ 10 มกราคม ถึง 28 มีนาคม 2017 มีการฉายอนิเมะคู่ขนานโดยครันชีโรลซึ่งเป็นผู้ร่วมทุนและถือลิขสิทธิ์ชุดอนิเมะ เพลงเปิดคือ "โยโกโซะจาปารีปาร์คเอะ" (ญี่ปุ่น: ようこそジャパリパークへ; โรมาจิ: Yōkoso Japari Park e; ทับศัพท์: ยินดีต้อนรับสู่จาปารีปาร์ค) โดย Dōbutsu Biscuits×PPP และเพลงปิดคือ "โบกุโนะเฟรนด์" (ญี่ปุ่น: ぼくのフレンド; โรมาจิ: Boku no Friend; ทับศัพท์: เพื่อนของฉัน) โดยเม็วฮัน รายการดั้งเดิมสำหรับช่องอนิเทเลของทีวีโตเกียวออกฉายตั้งแต่วันที่ 1 เมษายน ค.ศ. 2017 "ตอนที่ 12.1" ซึ่งเป็นตอนสั้น 2 นาทีถูกอัปโหลดโดยผู้กำกับไปยังนิโคะนิโคะและยูทูบเมื่อวันที่ 5 เมษายน ค.ศ. 2017 ตอนสั้นเพิ่มเติมได้รับการผลิตภายใต้ความร่วมมือกับสมาคมแข่งม้าแห่งญี่ปุ่น อนิเมะโล ซัมเมอร์ ไลฟ์ 2017 และนิสชินฟูดส์
อนิเมะฤดูกาลที่สองได้รับการประกาศว่าอนุมัติการผลิตเมื่อวันที่ 26 กรกฎาคม ค.ศ. 2017 และได้รับการยืนยันอย่างเป็นทางการในวันที่ 2 กันยายน ค.ศ. 2018 โดยฤดูกาลที่สองจะผลิตโดยโทมาสันซึ่งมีริวอิจิ คิมูระ และทากูยะ มาซูโมโตะเป็นผู้กำกับและผู้เขียนบทแทนตำแหน่งของทัตซูกิตามลำดับ นักพากษ์เสียงและพนักงานอื่น ๆ ยังคงอยู่ในตำแหน่งเดิม อนิเมะมีกำหนดเปิดฉายในวันที่ 15 มกราคม ค.ศ. 2019  เพลงเปิดคือ "Notteke~ Japari Beat" โดย Dōbutsu Biscuits×PPP
ละครชุดออริจินัลเน็ตแอนิเมชัน (ONA) อิงเนื้อหาจากเกมบนโทรศัพท์เคลื่อนที่ชื่อว่า โยโกโซะจาปารีปาร์ค (ญี่ปุ่น: ようこそジャパリパーク) เริ่มฉายแบบสตรีมมิง (streaming) บนช่องอนิเมะเทเลเซอร์วิซของทีวีโตเกียวตั้งแต่วันที่ 10 สิงหาคม 2018 ครันชีโรลเริ่มฉายอนิเมะชุดแบบสตรีมมิงตั้งแต่วันที่ 16 ตุลาคม ค.ศ. 2018
คำวิจารณ์ > อนิเมะ

คำวิจารณ์ในช่วงแรกเกี่ยวข้องกับสไตล์แอนิเมชันซีจีไอแบบสามมิติและการออกแบบตัวละครเป็นส่วนใหญ่ นักวิจารณ์ฮิโรกิ อาซูมะระบุในทวิตเตอร์ว่าเขาได้หยุดดูเมื่อผ่านไปครึ่งตอนในตอนแรกที่ฉาย อย่างไรก็ตามอนิเมะได้รับความนิยมเพิ่มขึ้นอย่างมากหลังจากการฉายตอนที่สี่ ความเรียบง่ายและความไร้เดียงสาแต่มีความน่าสนใจในการดำเนินเนื้อเรื่องอย่างเป็นธรรมชาติได้รับการระบุถึง อนิเมะได้รับการอธิบาย (ในเชิงเหน็บแนม) ว่า "ทำให้ไอคิวของคนละลาย" และ "ลดสติปัญญาของคน" แม้จะมีคุณภาพในการผลิตที่ต่ำ แต่อนิเมะชุดยังได้รับการชื่นชมจากนักวิจารณ์และผู้ชมในประเทศญี่ปุ่นเนื่องจากเค้าโครงเรื่องและตัวละครที่ออกแบบมาอย่างดีและกลายเป็นกระแสนิยมในประเทศ นิก ครีมเมอร์จากเครือข่ายข่าวอนิเมะให้คะแนนอนิเมะเท่ากับ B และชื่นชมการออกแบบโลกและวิจารณ์เกี่ยวกับลักษณะของภาพ
การโต้เถียง > ข้อพิพาทระหว่างคาโดกาวะและยาโอโยโรซุ

วันที่ 25 กันยายน ค.ศ. 2017 ผู้กำกับอนิเมะทัตซูกิได้เปิดเผยบนทวิตเตอร์ว่าคาโดกาวะได้ตัดสินใจนำเขาออกจากการผลิตอนิเมะในฤดูกาลที่สอง ผู้ชื่นชอบอนิเมะได้ตอบรับและกล่าวประณามคาโดกาวะครั้งใหญ่พร้อมทั้งสนับสนุนทัตซูกิอย่างแพร่หลายเนื่องจากทัตซูกิถือเป็นผู้ที่มีบทบาทเป็นอย่างมากส่วนหนึ่งในการสร้างเสน่ห์และความสำเร็จของอนิเมะ เหล่าผู้ชื่นชอบเปลี่ยนจากการแสดงความคิดเห็นที่โกรธเกรี้ยวมุ่งไปยังคาโดกาวะบนสตรีมของนิโคะนิโคะโดกะโดยมีบางคนประกาศว่าพวกเขาจะยกเลิกการเป็นสมาชิกพรีเมียมในการบริการของนิโคะนิโคะโดกะเพื่อตอบโต้การปลดทัตซูกิเนื่องจากดวังโงะ [เจ้าของนิโคะนิโคะ] และคาโดกาวะเป็นบริษัทลูกของคาโดกาวะดวังโงะ เดอะนิกเกรายงานราคาหุ้นของคาโดกาวะดวังโงะลดลงร้อยละ 3.3 เมื่อเทียบกับวันก่อนหน้าที่ตลาดหลักทรัพย์โตเกียวสืบเนื่องจากข่าว ในการตอบคำถามโดยคณะอำนวยการผลิตของอนิเมะเคะโมะโนะเฟรนด์สประกาศว่าผู้กำกับทัตซูกิและสตูดิโอแอนิเมชันยาโอโยโรซุใช้งบประมาณในการผลิตเคะโมะโนะเฟรนด์สโดยไม่ปรึกษาทุกฝ่ายที่เกี่ยวข้องและยาโอโยโรซุคงจะไม่ร่วมมือในการสร้างความสัมพันธ์และตามด้วยการถอนตัวออกจากโครงการ วันที่ 26 กันยายนโปรแกรมสตรีมมิงเคะโมะโนะเฟรนด์สบนนิโคะนิโคะโดกะรวมทั้งนักพากษ์เสียงตัวละครหญิงสำคัญหลายคนจากอนิเมะได้กล่าวขอโทษต่อสาธารณชนสำหรับการโต้เถียงอย่างต่อเนื่องแม้จะมีส่วนเกี่ยวข้องกับการตัดสินใจของบริษัทเพียงเล็กน้อย การขอโทษนี้นำมาสู่การตอบสนองกลับอย่างรุนแรงต่อคาโดกาวะโดยกล่าวว่าพวกเขาใช้นักแสดงหญิงเพื่อเบี่ยงเบนความผิดจากบริษัทเอง
วันที่ 27 ธันวาคม ค.ศ. 2017 ผู้อำนวยการผลิตฟูกูฮาระยืนยันว่ายาโอโยโรซุจะไม่ผลิตอนิเมะฤดูกาลที่สองในท้ายที่สุด
แหล่งข้อมูลอื่น

เว็บไซต์อย่างเป็นทางการ (ญี่ปุ่น)
Kemono Friends Official ที่ยูทูบ(ญี่ปุ่น)
เคะโมะโนะเฟรนด์ส (อนิเมะ) ที่เครือข่ายข่าวอนิเมะ
| ด ค กรางวัลโตเกียวอนิเมะ สาขาแอนิเมชันแห่งปี |
| --- | --- |
ภาพยนตร์อนิเมะ:  มิติวิญญาณมหัศจรรย์ (2002) ·  กันดั้มซี้ด  (2004) ·  ปราสาทเวทมนตร์ของฮาวล์  (2005) ·  แขนกลคนแปรธาตุ เดอะมูฟวี่ ฝ่ามิติพิชิตแดนสวรรค์  (2006) ·  กระโดดจั้มพ์ทะลุข้ามเวลา  (2007) ·  อีวานเกเลียน: 1.0 กำเนิดใหม่วันพิพากษา  (2008) ·  โปเนียว ธิดาสมุทรผจญภัย  (2009) ·  ซัมเมอร์ วอร์ส  (2010) ·  อาริเอตี้ มหัศจรรย์ความลับคนตัวจิ๋ว‎  (2011) ·  ป๊อปปี้ ฮิลล์ ร่ำร้องขอปาฏิหาริย์  (2012) ·  คู่จี๊ดชีวิตอัศจรรย์  (2013) ·  ปีกแห่งฝัน วันแห่งรัก (2014) ·  ผจญภัยแดนคำสาปราชินีหิมะ (2015) ·  เลิฟไลฟ์! ปฏิบัติการไอดอลจำเป็น เดอะมูฟวี่ (2016) ·  รักไร้เสียง (2017) ·  แค่วาดฝันให้โลกสวย (2018) ยอดนักสืบจิ๋วโคนัน: ปฏิบัติการสายลับเดอะซีโร่ (2019) ฤดูฝัน ฉันมีเธอ (2020) 
อนิเมะโทรทัศน์:  ผ่าพิภพไททัน (2014) ·  ปิงปองเดอะแอนิเมชั่น (2015) ·  ชิโรบาโกะ (2016) ·  ยูริ!!! on ICE (2017) ·  เคะโมะโนะเฟรนด์ส (2018) Zombie Land Saga (2019) ดาบพิฆาตอสูร (2020)
จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539

การเลือกตั้งสมาชิกสภาผู้แทนราษฎรจังหวัดสิงห์บุรี พ.ศ. 2539 เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2539 กำหนดให้มีขึ้นในวันที่ 17 พฤศจิกายน พ.ศ. 2539 โดยแบ่งเขตการเลือกตั้งออกเป็น 1 เขตเลือกตั้ง มีสมาชิกสภาผู้แทนราษฎรได้ 1 คน จำนวนที่นั่งเท่าเดิมจากการเลือกตั้งครั้งก่อนเมื่อปี พ.ศ. 2538 แต่ละเขตเลือกตั้งจะมีสมาชิกสภาผู้แทนราษฎรได้เขตละ 1 คน
ผลการเลือกตั้งแบบแบ่งเขต

| --- | --- |
สัญลักษณ์และความหมาย
*: ส.ส.ระบบเขตเลือกตั้งที่ได้รับเลือกตั้งในการเลือกตั้งครั้งที่ผ่านมา
**: ส.ส.ระบบบัญชีรายชื่อที่ได้รับเลือกตั้งในการเลือกตั้งครั้งที่ผ่านมา
†: ผู้สมัครที่ถูกตัดสิทธิ์
✔: ผู้สมัครที่เคยดำรงตำแหน่งสมาชิกสภาผู้แทนราษฎรมาแล้ว
( ): หมายเลขประจำตัวของผู้สมัคร
ตัวหนา: ผู้สมัครที่ชนะการเลือกตั้ง
ผลการเลือกตั้งแบบแบ่งเขต > เขตเลือกตั้งที่ 1

เขตการเลือกตั้งที่ 1 ประกอบไปด้วยจังหวัดสิงห์บุรีทั้งจังหวัด
| ผลการเลือกตั้งสมาชิกสภาผู้แทนราษฎร เขต 1 จังหวัดสิงห์บุรี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสิงห์บุรี> พรรค | ผลการเลือกตั้งสมาชิกสภาผู้แทนราษฎร เขต 1 จังหวัดสิงห์บุรี> ผู้สมัคร | ผลการเลือกตั้งสมาชิกสภาผู้แทนราษฎร เขต 1 จังหวัดสิงห์บุรี> คะแนนเสียง | ผลการเลือกตั้งสมาชิกสภาผู้แทนราษฎร เขต 1 จังหวัดสิงห์บุรี> % | ผลการเลือกตั้งสมาชิกสภาผู้แทนราษฎร เขต 1 จังหวัดสิงห์บุรี> ± |
| --- | --- | --- | --- | --- | --- |
|  | ชาติไทย  | ประเทือง วิจารณ์ปรีชา (4)✔ | 52,732 | 50.27 |  |
|  | ความหวังใหม่  | พลตำรวจโท ธนู หอมหวล (1)* | 45,224 | 43.11 |  |
|  | ประชาธิปัตย์   | อติวุฒิ หิรัญเรืองโชค (2) | 6,073 | 5.79 |  |
|  | พลังธรรม  | วันเฉลิม แสงสว่าง (3) | 863 | 0.82 |  |
| บัตรดี | บัตรดี | บัตรดี | 104,892 | 95.44 | – |
| ไม่ประสงค์ลงคะแนน | ไม่ประสงค์ลงคะแนน | ไม่ประสงค์ลงคะแนน | 1,016 | 0.92 | – |
| บัตรเสีย | บัตรเสีย | บัตรเสีย | 3,998 | 3.64 | – |
| ผู้มาใช้สิทธิเลือกตั้ง | ผู้มาใช้สิทธิเลือกตั้ง | ผู้มาใช้สิทธิเลือกตั้ง | 109,906 | 69.02 | – |
| ผู้มีสิทธิเลือกตั้ง | ผู้มีสิทธิเลือกตั้ง | ผู้มีสิทธิเลือกตั้ง | 159,236 | 100.00 | — |
: ชาติไทย  ได้ที่นั่งจาก นำไทย
ดูเพิ่ม

จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538
จังหวัดสิงห์บุรีในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544
ดิแอดเวนเจอส์ออฟแพดดิงตัน

| ดิแอดเวนเจอส์ออฟแพดดิงตัน |
| --- | --- |

เค้าโครงจาก: หมีแพดดิงตัน   โดยไมเคิล บอนด์
พัฒนาโดย:   จอน ฟอสเตอร์  เจมส์ ลามอนต์ 
กำกับโดย:   Adam Shaw  Chris Drew 
เสียงของ:   เบน วิชอว์  มอร์เวนนา แบงส์  ดาร์เรน บอยด์  บ็อบบี เบย์นอน  ซาบริน่า นิวตัน-ฟิชเชอร์ 
ผู้ประพันธ์ดนตรีแก่นเรื่อง: แกรี บาร์โลว์
ดนตรีแก่นเรื่องเปิด: "หมีแพดดิงตัน" (เขียนและแสดงโดย แกรี บาร์โลว์)
ผู้ประพันธ์เพลง: Amine Bouhafa
ประเทศแหล่งกำเนิด: สหราชอาณาจักร ฝรั่งเศส
ภาษาต้นฉบับ: ฝรั่งเศส อังกฤษ
จำนวนฤดูกาล: 2
จำนวนตอน: 90 (104 แบบรวนทุกตอน)
การผลิต
ผู้อำนวยการผลิต: เดวิด เฮเมน โรซี่ อลิสัน รอน ฮาลเปิร์น ดิเดอร์ ลุปเฟอร์
ผู้อำนวยการสร้าง:   Karen Davidsen  Simon Quinn 
ผู้ลำดับภาพ: Mary McKeogh
ความยาวตอน: 22 นาที
บริษัทผู้ผลิต: สตูดิโอคาแนล เฮย์เดย์ฟิล์มส์ Blue-Zoo Animation Studio
ออกอากาศ
เครือข่าย: ฝรั่งเศส: Gulli M6 Piwi+ สหราชอาณาจักร: นิคจูเนียร์ ระหว่างประเทศ: นิคคาโลเดียน
ออกอากาศ: 20 ธันวาคม พ.ศ. 2562 - ปัจจุบัน
การแสดงที่เกี่ยวข้อง
แพดดิงตัน หมีแพดดิงตัน ดิแอดเวนเจอส์ออฟหมีแพดดิงตัน
ดิแอดเวนเจอส์ออฟแพดดิงตัน (อังกฤษ: The Adventures of Paddington; ฝรั่งเศส: Les aventures de Paddington) เป็นการ์ตูนซีรีส์แอนิเมชั่นทางโทรทัศน์ปี พ.ศ. 2562 พัฒนาโดย จอน ฟอสเตอร์ และ เจมส์ ลามอนต์ ซีรีส์นี้อำนวยการสร้างโดย สตูดิโอคาแนล และ เฮย์เดย์ฟิล์มส์ โดยมีส่วนร่วมของนิคคาโลเดียน, M6 และ Piwi+ แอนิเมชันสำหรับซีรีส์นี้ผลิตโดย Blue Zoo Animation Studio และ Superprod Animation ซีรีส์นี้อิงจากแฟรนไชส์หมีแพดดิงตัน โดยไมเคิล บอนด์ ออกอากาศทางนิคคาโลเดียน ทั่วโลก ในที่ประเทศฝรั่งเศสจะออกอากาศทาง Gulli และต่อมาทาง M6 และ Piwi+
ส่วนในประเทศไทยได้ออกอากาศทางช่องนิคจูเนียร์เอเชียตะวันออกเฉียงใต้ ผ่านผู้ให้บริการเคเบิลทีวี, ทีวีดาวเทียมและไอพีทีวีได้แก่ ทรูวิชั่นส์, เอไอเอส เพลย์, ทีโอที ไอพีทีวีและ3BB จิกะกิกะ ทีวี ได้จัดทำพากย์เสียงเป็นภาษาไทย ฉายทุกวันจันทร์ถึงวันอาทิตย์เวลา 11:35น. มีการฉายรีรันเวลา 14:05น. ฉายรีรันรอบที่ 2 เวลา 20:05น. และฉายรีรันรอบที่ 3 เวลา 23:35น.
นักแสดง

| ตัวละคร | นักแสดงต้นฉบับ | นักพากย์เสียงไทย |
| --- | --- | --- |
| หมีแพดดิงตัน | เบน วิชอว์ |  |
| เฮนรี บราวน์ | ดาร์เรน บอยด์ |  |
| แมรี่ บราวน์ | มอร์เวนนา แบงส์ |  |
| จูดี้ บราวน์ | ซาบริน่า นิวตัน-ฟิชเชอร์ |  |
| โจนาธาน บราวน์ | บ็อบบี เบย์นอน |  |
| คุณนายเบิร์ด | ฟิลลิส โลแกน |  |
| คุณเคอร์รี | รีซ เชียร์สมิธ |  |
| คุณกรูเบอร์ | เดวิด สกอฟิลด์ |  |
ตัวละคร > ตัวละครหลัก

หมีแพดดิงตัน — เป็นหมีน้อยมาจากเปรูที่ย้ายไปลอนดอนหลังจากเกิดแผ่นดินไหวทำลายบ้านของเขา เขาอาศัยอยู่กับครอบครัวบราวน์และเขาจะเขียนจดหมายไปส่งบ้านเกิดเปรูให้ ป้าลูซี่
เฮนรี บราวน์ — เป็นสามีของแมรี่และเป็นบิดาของจูดี้และโจนาธาน เป็นหัวหน้าครอบครัวบราวน์ เฮนรีเกลียดชังแพดดิงตันตั้งแต่เจอครั้งแรก แต่เริ่มเปลี่ยนมุมมองไม่เกลียดชังเมื่อเวลาผ่านไป
แมรี่ บราวน์ — เป็นภรรยาของเฮนรี่และมารดาของจูดี้และโจนาธาน
จูดี้ บราวน์ — เป็นลูกสาวของเฮนรี่และแมรี่
โจนาธาน บราวน์ — เป็นลูกชายของเฮนรี่และแมรี่
คุณนายเบิร์ด — เป็นญาติห่าง ๆ ของครอบครัวบราวน์ เธอเป็นคนฉลาดและดูแลบ้าน ทำอาหารและทำความสะอาดทุกอย่าง
ตัวละคร > ตัวละครอื่น ๆ

คุณเคอร์รี — เป็นเพื่อนบ้านข้าง ๆ ของครอบครัวบราวน์ เขาอยู่โดดเดี่ยวและไม่ชอบขี้หน้าแพดดิงตันมากนะ
คุณกรูเบอร์ — เป็นพ่อค้าขายของเก่า
รางวัล

ซีรีส์นี้ชนะรางวัลเดย์ไทม์ เอ็มมี อวอร์ดส ประจำปี 2021 สาขารายการแอนิเมชันสำหรับเด็กก่อนวัยเรียนยอดเยี่ยม
ฟังก์ชันเลียปูนอฟ

ฟังก์ชันเลียปูนอฟ (อังกฤษ: Lyapunov function) เป็นฟังก์ชันที่ใช้ในการการหาเสถียรภาพของระบบพลวัตในทฤษฎีเสถียรภาพของเลียปูนอฟ โดยตั้งตามชื่อของ อเล็กซานเดอร์ มิคาอิลโลวิช เลียปูนอฟ นักคณิตศาสตร์ชาวรัสเซีย (6 มิถุนายน ค.ศ. 1857 – 3 พฤศจิกายน ค.ศ. 1918) ฟังก์ชันนี้มีบทบาทสำคัญมากในทฤษฎีเสถียรภาพ และ ทฤษฎีระบบควบคุม
ในขณะนี้ยังไม่มีวิธีการทั่วไปในการหาฟังก์ชันเลียปูนอฟของระบบในกรณีทั่วไป เพราะในทฤษฎีเสถียรภาพของเลียปูนอฟสามารถบอกได้เพียงว่า ถ้าหากฟังก์ชันเลียปูนอฟสอดคล้องกับเกณฑ์ของเสถียรภาพจึงสามารถสรุปได้ว่าระบบนั้นมีเสถียรภาพ แต่ในทางกลับกัน ระบบที่มีเสถียรภาพไม่สามารถบ่งบอกได้ว่าฟังก์ชันแบบใดที่เป็นฟังก์ชันเลียปูนอฟได้  ดังนั้นในการพิสูจน์เสถียรภาพของระบบ จะกระทำโดยการสร้างฟังก์ชันที่มีคุณสมบัติตรงตามคุณสมบัติฟังก์ชันที่เข้าเกณฑ์การเป็นฟังก์เลียปูนอฟจะเรียกว่า ฟังก์ชันพลังงาน (Energy function หรือ Lyapunov-candidate-functions) กล่าวคือ การที่ไม่สามารถหาฟังก์ชันเลียปูนอฟได้นันไม่ได้เป็นการพิสูจน์ได้ว่าระบบนั้นไม่ได้มีเสถียรภาพ แต่การที่สามารถหาฟังก์ชันเลียปูนอฟมาพิสูจน์เสถียรภาพได้เป็นการพิสูจน์ได้ว่าระบบนั้น ๆ มีเสถียรภาพ
ในทางปฏิบัติสำหรับระบบพลวัตทางฟิสิกส์ มักนิยมใช้กฎอนุรักษ์ต่าง ๆ ในการสร้างฟังก์ชันพลังงานได้
นิยามของฟังก์ชันพลังงาน

V(x)>0\quad \forall x\in U\setminus \{0\} โดยที่  U เป็นเซตบริเวณใกล้เคียงรอบจุด  x=0
V(0)=0\,
นิยามของจุดสมดุลของระบบ

โดยไม่เสียความเป็นนัยยะทั่วไป เราสามารถแปลงพิกัดในอยู่ในรูป   x=y-y^{*}\, เพื่อให้ระบบที่เราจะพิจารณาต่อไปมีจุดสมดุลอยู่ที่จุดกำเนิด ทำให้ความสะดวกต่อการพิจารณาต่อไป ดังต่อไปนี้
พื้นฐานของทฤษฎีเสถียรภาพเลียปูนอฟสำหรับระบบอัตตาณัติ

เป็นเป็นอนุพันธ์เชิงเวลาของฟังก์ชันพลังงาน V